Kinjaruanda

Kinjaruanda (Kinyarwanda) – bantų kalba, ruandų-rundžių kalbos atmaina, vartojama Ruandoje (kita atmaina – Burundyje vartojama kirundi). Kalbančiųjų skaičius – 9,8–12 mln. žmonių. Šia kalba bendrauja dauguma Ruandos gyventojų, taip pat išeivija ir pabėgėliai iš Ruandos rytų Kongo Demokratinėje Respublikoje, pietų Ugandoje.

Pagrindinės tarmės: igikiga, bufumbva, hutu, rutva, gitva, ikinjanduga.

Kalba toninė, kaip ir kitos bantų kalbos turi daiktavardžių klases (16), skiriamas pagal skirtingus priešdėlius.
 Priešdėlis Klasifikacija Skaičius Būdingi žodžiai Pavyzdys umu- 1 vns. žmonės umuntu – žmogus aba- 2 dgs. abantu – žmonės umu- 3 vns. medžiai, krūmai, visa, kas tįsta umusozi – kalva imi- 4 dgs. imisozi – kalvos iri- 5 vns. kuopiniai daiktai, skysčiai iryinyo – dantis ama- 6 dgs. (ir daugiskaitiniai) amenyo – dantys iki- 7 vns. bendri, dideli, neįprasti dalykai ikintu – dalykas ibi- 8 dgs. ibintu – dalykai in- 9 vns. kai kurie augalai, gyvūnai, ūkio reikmenys inka – karvė in- 10 dgs. inka – karvės uru- 11 vns. įvairūs, kūno dalys urugo – namai aka- 12 vns. mažybiniai žodžiai akantu – dalykėlis utu- 13 dgs. utuntu – dalykėliai ubu- 14 n/a abstraktūs žodžiai, kokybės, būsenos ubuntu – dosnumas uku- 15 n/a veiksmai, veiksmažodiniai daiktavardžiai, padalyviai ukuntu – reiškia aha- 16 n/a vietos, vietovės ahantu – vieta

Kinjaruanda užrašoma lotynišku raidynu, tačiau neturi ženklų tonams žymėti. Tai viena iš 4 valstybinių Ruandos kalbų (su anglų, prancūzų ir suahilių). Šia kalba yra išversta Biblija, sudaryta gramatika, sukurta literatūros. Mokoma pradinėse mokyklose.

 Nuorodos 


Kategorija:Bantų kalbos